ज्ञापन लेने देर से आए तहसीलदार, लोग बस स्टैंड पर जमीन पर बैठ गए
थाना प्रभारी और पुलिस कर्मियों को निलंबित करने की मांग
भास्कर संवाददाता | बदनावर
1 मार्च को छो कला टोल प्लाजा पर धरना दे रहे कांग्रेस कार्यकर्ताओं पर कानवन पुलिस एवं टोलकर्मियों द्वारा किए गए लाठीचार्ज को लेकर टीआई व पुलिसकर्मी को निलंबित करने की मांग शुक्रवार को भी की गई। विभिन्न समाज के प्रतिनिधियों, नागरिकों व मुस्लिम समाज ने अलग-अलग ज्ञापन दिए।
सुबह मोदी चौराहे से नगर में विभिन्न समाज के लोग रैली निकालकर बस स्टैंड पहुुंचे। मुख्यमंत्री के नाम संबोधित ज्ञापन तहसीलदार प्रकाश परिहार को दिया गया। रैली में लोगों ने कानवन पुलिस के खिलाफ कार्रवाई करने के लिए जमकर नारेबाजी की। टोलकर्मियों के खिलाफ भी लोगों में भारी आक्रोश था। बस स्टैंड पर जब ज्ञापन लेने के लिए तहसीलदार को आने में देर हो गई तो कई लोग सड़क पर ही बैठ गए। बसों का आवागमन भी प्रभावित हुआ। बाद में वे पहुंचे। ज्ञापन देते समय जैन समाज, राठौड़ समाज, ब्राह्मण समाज, राजपूत समाज, जाट समाज के प्रतिनिधि बड़ी संख्या में मौजूद थे। सभी ने एक स्वर में कानवन टीआई नरेंद्र वाजपेयी, एसआई भदौरिया, आरक्षक विपिन कटारे के खिलाफ कार्रवाई की मांग की गई। चेतावनी भी दी की यदि निलंबन नहीं हुआ तो बड़ा आंदोलन करेंगे। बड़ी चौपाटी पर चक्काजाम, अनिश्चितकालीन धरना, हड़ताल आदि किया जाएगा। ज्ञापन का वाचन राकेश राठौड़ ने किया।
रैली में ग्रेन मर्चेंट एसोसिएशन अध्यक्ष अनिल व्होरा, अजय मंडलेचा, नवीन मूणत, नितिन नांदेचा, मनीष बोकडिया, रमेश माली, अनूप जैन, धीरसिंह पंवार, राजेंद्रसिंह पंवार, प्रकाश निनामा, मनीष ठाकुर, चेतन नागल, लक्की राठौड़, विजयसिंह पंवार, हिमांशू पांचाल, गौरव राठौर समेत बडी संख्या में शामिल हुए। दोपहर नमाज के बाद मुस्लिम समाज के प्रतिनिधि तहसील कार्यालय में पहुंचे। शहर काजी सलीमउल्ला के नेतृत्व में मुख्यमंत्री के नाम तहसीलदार को ज्ञापन दिया। ज्ञापन का वाचन सईद शाह ने करते हुए बताया कि धरना आंदोलन के दौरान लाठीचार्ज में ट्रक यूनियन के अध्यक्ष प्रहलाद राठौड़, पार्षद अब्दुल खालिद मंसूरी बुरी तरह घायल हो गए। अन्य कई कार्यकर्ताओं को भी चोटें आई। मुस्लिम समाज पुलिस की इस बर्बरतापूर्वक कार्रवाई की निंदा कर दोषी पुलिसकर्मियों को निलंबित करने की मांग करता है। ज्ञापन देते समय पार्षद साजिद खान, इदरीश खान आदि कई लोग मौजूद थे।
मुस्लिम समाज के लोगों ने ज्ञापन दिया
hin_Deva hin_Deva mar_Deva hin_Deva hin_Deva hin_Deva hin_Deva